Caster en die 'rassistiese' skoene | Maroela Media
Die paar Nike-tekkies wat die omstredenheid veroorsaak het
'n Herrie het vandeesweek op Twitter uitgebars oor 'n paar blou-wit-en-oranje Nike-tekkies wat Caster Semenya, 'n Suid-Afrikaanse atleet, op haar profiel gedeel het.
In die inskrywing, wat deur talle ander foto's van Nike se skoene gevolg is, sê die steratleet dat sy baie van die skoene hou. "Love your kicks," lui die inskrywing. Die twiet was egter volgens baie Suid-Afrikaners onsmaaklik, omdat die kleure van die skoen hulle aan die ou Suid-Afrikaanse vlag herinner.
Maroela Media het in Augustus berig die gelykheidshof, wat in die hooggeregshof in Johannesburg sit, beslis het dat die vertoon van die ou Suid-Afrikaanse vlag in 'n sekere konteks op haatspraak neerkom.
Talle van Semenya se volgelinge op die sosialemediaplatform het haar uitgejou en gesê dat sy onkundig is en die ou vlag bemark aan verbruikers wat haar as 'n rolmodel beskou.
Selfs Fikile Mbalula, die minister van vervoer, het gal gebraak oor dié skoene. In sy inskrywing het die minister gevra, "Wat is dié kleure? Lyk soos die apartheidsvlag." Semenya het teruggekap en foto's van die Johannesburgse metropolisie se motors gedeel, wat ook in oranje, wit en blou geverf is. Ander verbruikers het aan Mbalula verduidelik dit is dieselfde kleure van die vlag van New York en ander het daarop gewys dat e-tolborde in Gauteng ook met dié kleure geverf is.
Ernst Roets, hoof van beleid en aksie by AfriForum, wat onlangs ook in die hof moes draai ná hy volgens die Nelson Mandela-stigting (NMS) die uitspraak geminag het deur 'n foto van die vlag te twiet, het ook sy stuiwer in die armbeurs gegooi. "Het sy nou net haatspraak gepleeg?" wou Roets weet. Die Konstitusionele Hof het besluit om die NMS se aansoek om verlof tot appèl oor die vlagtwiet-saak uit te gooi. Die hof het AfriForum en die NMS in kennis gestel dat dit nie in belang van geregtigheid is dat die appèlsaak aangehoor word nie. Die hof het nie 'n kostebevel gemaak nie.
In Oktober vanjaar moes Woolworths 'n wit, blou en oranje Country Road-sak van sy rakke verwyder na ongelukkigheid oor dié sak ook op sosiale media gedeel is. Die handelaar het om verskoning gevra.
Love your kicks. ❤???????????? pic.twitter.com/EPews7rHpC
I see colours pic.twitter.com/Hmhv2QcY9v
— Mega (@ExtraWork101) December 8, 2019
New York city flag pic.twitter.com/1OSKVwRYG4
— tsapaz (@tsapaz1) December 8, 2019
Dit is nou regtig belaglik. Wat nou nog meer.
Hoe lank voor die oranje, wit en blou kleurkryte verban word? Dan volg daar seker 'n verbod op verwe van daai kleur. Wat is volgende, verbanning van blou lug, wit seeskuim en oranje sonsondergange? Totaal onsinnig.
Ek het nie woorde hiervoor nie HAHAHAHAHA HAHAHA HAHAHAHA
*P. A. T. E. T. I. E. S* Gaan hul ons nou verbied om daai kleure te dra? Wens hul wil ophou om dit die 'apartheidsvlag' te noem. Dis die ou Suid-Afrika vlag.